ddrg/super_eurlex huggingface dataset:
Personalerettens dom (Tredje Afdeling) af 12. maj 2016 – FS mod EØSU

(Sag F-50/15) (1)

((Personalesag - midlertidig ansat - artikel 2, litra c), i tjenestemandsvedtægten - midlertidig ansat, der er ansat med henblik på at beklæde en stilling som kontorchef »for en gruppe i Det Europæiske Økonomiske og Sociale Udvalg« - vedtægtens artikel 44, stk. 2 - avancement til et højere løntrin tildelt med tilbagevirkende kraft efter en prøveperiode på ni måneder - analog anvendelse for midlertidig ansatte er i ansættelsesvilkårene for de øvrige ansatte (AØA) ikke fastsat ratione temporis - kontraktbestemt sui generis-prøveperiode ikke omfattet af de situationer, der er omhandlet i AØA - forlængelse af den kontraktlige prøveperiode - kvaliteten af det udførte arbejde fundet utilstrækkelig i stillingen som kontorchef - overførsel til en stilling uden ledelsesansvar - muligt at avancere til et højere løntrin i henhold til vedtægtens artikel 44, stk. 2))

(2016/C 222/46)

Processprog: fransk

Parter

Sagsøger: FS (ved advokaterne L. Levi og A. Tymen)

Sagsøgt: Det Europæiske Økonomiske og Sociale Udvalg (ved K. Gambino, X. Chamodraka, M. Pascua Mateo, A. Carvajal og L. Camarena Januzec, som befuldmægtigede, og advokat B. Wägenbaur)

Sagens genstand

Påstand om annullation af afgørelsen om ikke at bekræfte sagsøgeren i dennes stilling som kontorchef og påstand om erstatning for den økonomiske og ikke-økonomiske skade, der angiveligt er lidt.

Konklusion

1) Afgørelsen truffet af formanden for Det Europæiske Økonomiske og Sociale Udvalg den 25. maj 2014, som suppleret ved tillæg nr. 2 til FS’s ansættelseskontrakt, hvorved ansættelsesmyndigheden ved Det Europæiske Økonomiske og Sociale Udvalg ikke bekræftede sagsøgeren i dennes stilling som kontorchef, og med virkning fra den 9. april 2014 overførte denne til en stilling uden ledelsesansvar, annulleres.

2) Det Europæiske Økonomiske og Sociale Udvalg tilpligtes at yde FS en erstatning på 2 000 EUR for den ikke-økonomiske skade, hun har lidt.

3) I øvrigt forkastes erstatningspåstandene.

4) Det Europæiske Økonomiske og Sociale Udvalg bærer sine egne omkostninger og betaler de af FS afholdte omkostninger.

(1) EUT C 190 af 8.6.2015, s. 37.
1)

Afgørelsen af 19. november 2014, truffet af formanden Det Europæiske Økonomiske og Sociale Udvalg (EØSU), annulleres, for så vidt som det heri afslås at fremsende en rapport til FS vedrørende denne, som er udarbejdet af en tidligere formand for EØSU på anmodning af den daværende formand for EØSU.
DA Den Europæiske Unions Tidende C 191/49

Personalerettens dom (Anden Afdeling) af 11. april 2016 — Zink mod Kommissionen

(Sag F-77/15) (1)

((Personalesag - tjenestemænd - udlandstillæg - administrativ fejl, som medførte, at der i flere år ikke blev udbetalt udlandstillæg - akt, der indeholder et klagepunkt - lønsedler, som ikke afspejler en afgørelse - artikel 82 i procesreglementet - ufravigelige procesforudsætninger - mangel ved den administrative procedure - ansøgning som omhandlet i vedtægtens artikel 90, stk. 1 - rimelig frist))

(2016/C 191/70)

Processprog: fransk

Parter

Sagsøger: Richard Zink (Bamako, Mali) (ved advokaterne J.-N. Louis og N. de Montigny)

Sagsøgt: Europa-Kommissionen (ved T.S. Bohr og F. Simonetti, som befuldmægtigede)

Sagens genstand

Påstand om annullation af afgørelsen om at begrænse efterbetalingen af udlandstillæg til en periode på 5 år fra den dato, hvor den manglende betaling af dette tillæg blev opdaget, og påstand om, at Kommissionen tilpligtes at betale morarenter.

Konklusion

1) Europa-Kommissionen frifindes.

2) Richard Zink bærer sine egne omkostninger og betaler de af Europa-Kommissionen afholdte omkostninger.

(1) EUT C 245 af 27.7.2015, s. 51.
1)

Afgørelsen af 23. april 2015, hvorved Tjenesten for EU’s Optræden Udadtil afslog Oren Wolff’s ansøgning om, at det fastslås, at resultatet af valget af medlemmer til personaleudvalget er ugyldigt, annulleres.
DA Den Europæiske Unions Tidende C 191/48

Personalerettens dom (Anden Afdeling) af 11. april 2016 — FU mod Kommissionen

(Sag F-49/15) (1)

((Personalesag - disciplinær forfølgning - Disciplinærrådet - midlertidigt ansat ved Revisionsretten udnævnt til tjenestemand på prøve ved Kommissionen - ændring af tjenestested - ingen anmeldelse af ændring af tjenestested til Revisionsrettes administration - samtidige ansøgninger om bosættelsespenge efter fratræden i hjemlandet og om bosættelsespenge i Bruxelles - ansøgning om godtgørelse af flytteudgifter fra Luxembourg til hjemlandet - OLAF-undersøgelse - disciplinær sanktion - indplacering i en lavere ansættelsesgruppe uden degradering - artikel 25 i bilag IX til vedtægten - åbenbart urigtigt skøn - manglende overholdelse af kontradiktionsprincippet - ny faktisk omstændighed - pligt til at genåbne den disciplinære forfølgning - sanktionens forholdsmæssighed - procesfrist))

(2016/C 191/69)

Processprog: fransk

Parter

Sagsøger: FU (ved advokat S. Pappas)

Sagsøgt: Europa-Kommissionen (først ved J. Currall og C. Ehrbar, som befuldmægtigede, og derefter ved C. Ehrbar og F. Simonetti, som befuldmægtigede)

Sagens genstand

Påstand om annullation af afgørelsen om at pålægge sagsøgeren den disciplinære sanktion omklassificering til lønklasse AST5, selv om sagsøgeren var blevet udnævnt til lønklasse AD5, for såkaldte usande erklæringer med henblik på at få udbetalt bosættelsespenge efter fratræden og betaling af flytteudgifter.

Konklusion

1) Europa-Kommissionen frifindes.

2) FU bærer sine egne omkostninger og betaler Europa-Kommissionens omkostninger.

(1) EUT C 190 af 8.6.2015, s. 36.
DA Den Europæiske Unions Tidende C 191/50

Personalerettens dom (Tredje Afdeling) af 12. april 2016 — CP mod Parlamentet

(Sag F-98/15) (1)

((Personalesag - tjenestemænd - kontorchef - prøvetid - ingen bekræftelse i stillingen som kontorchef - opfyldelse af en annullationsdom - fortabelse af mulighed))

(2016/C 191/72)

Processprog: fransk

Parter

Sagsøger: CP (ved advokaterne L. Levi og A. Tymen)

Sagsøgt: Europa-Parlamentet (ved V. Montebello-Demogeot og O. Caisou-Rousseau, som befuldmægtigede)

Sagens genstand

Påstand om annullation af afgørelsen af 18. juli 2014, der efter Personalerettens dom i sag F-8/13, CP mod Europa-Parlamentet af 26. marts 2014, bekræftede sagsøgeren i stillingen som kontorchef, for så vidt som det i denne afgørelse ikke fastsættes, at der skal ske anerkendelse med tilbagevirkende kraft af sagsøgerens status som kontorchef og at den forhøjelse af grundlønnen, der er tilknyttet stillingen (ledertillæg), skal tildeles med tilbagevirkende kraft, og påstand om erstatning for det økonomiske og ikke-økonomiske tab, der angiveligt er lidt.

Konklusion

1) Europa-Parlamentet betaler CP et beløb på 3 219,55 EUR. Dette beløb tillægges morarenter beregnet på grundlag af den af Den Europæiske Centralbank fastsatte rentesats for de vigtigste refinansieringstransaktioner i den pågældende periode, forhøjet med 2 procentpoint, fra den 1. juli 2011 og indtil fuld betaling sker.

2) I øvrigt frifindes Europa-Parlamentet.

3) Hver part bærer sine egne omkostninger.

(1) EUT C 294 af 7.9.2015, s. 86.
2)

Europa-Kommissionen tilpligtes i henhold til de gældende vedtægtsbestemmelser at betale Gergö Pasqualetti de godtgørelsesbeløb, der er nævnt i domskonklusionens punkt 1, med tillæg af morarenter fra de datoer, hvor disse beløb forfaldt til betaling, og indtil datoen for den faktiske betaling på grundlag af den af Den Europæiske Centralbank fastsatte rentesats for primære refinansieringstransaktioner i den pågældende periode, forhøjet med 2 procentpoint.
DA Den Europæiske Unions Tidende C 136/49

Personalerettens dom (Tredje Afdeling) af 2. marts 2016 — Loescher mod Rådet

(Sag F-84/15) (1)

((Personalesag - tjenestemænd - fagforeningsrepræsentant - stillet til rådighed for en fagforening eller faglig sammenslutning - forfremmelsesåret 2014 - afgørelse om ikke at forfremme sagsøgeren - vedtægtens artikel 45 - sammenligning af fortjenester - ingen vedtægtsmæssig forpligtelse til at fastsætte en specifik metode til sammenligning af fortjenesterne hos de ansatte, som stilles til rådighed for fagforeninger eller faglige sammenslutninger - hensyntagen til bedømmelsesrapporterne - vurdering af det udøvede ansvarsniveau - beviser - efterprøvelse af åbenbart urigtigt skøn))

(2016/C 136/69)

Processprog: fransk

Parter

Sagsøger: Bernd Loescher (Rhode-Saint-Genèse, Belgien) (ved advokaterne J.-N. Louis og N. de Montigny)

Sagsøgt: Rådet for Den Europæiske Union (ved M. Bauer og M. Veiga, som befuldmægtigede)

Sagens genstand

Annullation af afgørelsen om ikke at forfremme sagsøgeren til den nærmeste højere lønklasse (AD 12) i forfremmelsesåret 2014 ved Rådet for Den Europæiske Union.

Konklusion

1) Rådet for Den Europæiske Union frifindes

2) Bernd Loescher bærer sine egne omkostninger og betaler de af Rådet afholdte omkostninger.

(1) EUT C 279 af 24.8.2015, s. 60.
2)

Det er ufornødent at træffe afgørelse om søgsmålet, for så vidt som dette er anlagt af Benjamin Vallin til prøvelse af Europa-Kommissionens afgørelse af 13. marts 2014, for så vidt som der heri blev givet afslag på en ansøgning om at opnå en ny beregning af godskrivningen af de pensionsrettigheder, som var overført til Den Europæiske Unions pensionsordning.
DA Den Europæiske Unions Tidende C 136/47

Personalerettens dom (Tredje Afdeling) af 2. marts 2016 — Ruiz Molina mod KHIM

(Sag F-60/15) (1)

((Personalesag - midlertidig ansat - Harmoniseringskontorets personale - tidsbegrænset kontrakt med opsigelsesklausul - klausul om opsigelse af kontrakten i tilfælde af, at den ansatte ikke opføres på reservelisten fra en udvælgelsesprøve - opsigelse af kontrakt ved hjælp af opsigelsesklausulen - ikrafttrædelsesdato for opsigelsesklausulen - almindelige udvælgelsesprøver KHIM/AD/01/13 og KHIM/AST/02/13))

(2016/C 136/67)

Processprog: fransk

Parter

Sagsøger: José Luis Ruiz Molina (San Juan de Alicante, Spanien) (først ved advokat N. Lhoëst, derefter ved advokaterne N. Lhoëst og S. Michiels)

Sagsøgt: Kontoret for Harmonisering i Det Indre Marked (Varemærker og Design) (KHIM) (først ved advokat B. Wägenbaur, derefter ved A. Lukošiūtė, som befuldmægtiget, og advokat B. Wägenbaur)

Sagens genstand

Påstand om annullation af afgørelse truffet af Harmoniseringskontorets præsident den 4. juni 2014 om opsigelse af sagsøgerens kontrakt som midlertidigt ansat, og påstand om — om muligt — at genindtræde i Harmoniseringskontoret, og — såfremt dette ikke er muligt — at opnå en rimelig økonomisk kompensation for den påståede ulovlige opsigelse af hans kontrakt, og endelig påstand om erstatning med renter for det ikke-økonomiske tab, der angiveligt er lidt.

Konklusion

1) Kontoret for Harmonisering i Det Indre Marked (Varemærker og Design) frifindes.

2) José Luis Ruiz Molina bærer sine egne omkostninger og betaler halvdelen af de af Harmoniseringskontoret afholdte omkostninger.

3) Harmoniseringskontoret bærer halvdelen af sine egne omkostninger.

(1) EUT C 213 af 29.6.2015, s. 48.
DA Den Europæiske Unions Tidende C 106/49

Personalerettens dom (Tredje Afdeling) af 5. februar 2016 — Clausen og Kristoffersen mod Parlamentet

(Sag F-62/15) (1)

((Personalesag - pensionerede tjenestemænd - alderspensioner - vedtægtens artikel 64 - justeringskoefficienter - årlig ajourføring af justeringskoefficienterne - vedtægtens artikel 65, stk. 2 - mellemliggende ajourføring - artikel 3, 4 og 8 i bilag XI til vedtægten - mærkbarhedstærskel - ændring i leveomkostningerne - vedtægtens artikel 65, stk. 4 - lovgivers beslutning om ikke at foretage ajourføring i 2013 et 2014 - rækkevidde - forordning nr. 1416/2013 - overvurdering af justeringskoefficienten for Danmark - nedsættelse af justeringskoefficienten ved den mellemliggende ajourføringsmekanisme - magtfordrejning))

(2016/C 106/59)

Processprog: fransk

Parter

Sagsøgere: Svend Leon Clausen (Jyllinge, Danmark) og Niels Kristoffersen (Køge, Danmark) (ved advokaterne S. Orlandi og T. Martin)

Sagsøgt: Europa-Parlamentet (ved E. Taneva og L. Deneys, som befuldmægtigede)

Sagens genstand

Påstand om annullation af afgørelserne om nedsættelse af den justeringskoefficient, der finder anvendelse på pensionen til sagsøgerne, som er bosat i Danmark, således som dette fremgår af deres pensionsopgørelser for juni 2014, og påstand om erstatning af det ikke-økonomiske tab, der angiveligt er lidt som følge af de divergerende og modstridende oplysninger med henblik på at begrunde de anfægtede afgørelser

Konklusion

1) Europa-Parlamentet frifindes.

2) Svend Leon Clausen og Niels Kristoffersen bærer deres egne omkostninger og betaler Europa-Parlamentets omkostninger.

(1) EUT C 213 af 29.6.2015, s. 49.
Personalerettens dom (Tredje Afdeling) af 20. juli 2016 — HC mod Kommissionen

(Sag F-132/15) (1)

((Personalesag - midlertidigt ansatte - flere på hinanden følgende ansættelser i henhold til forskellige vedtægter ved flere EU-institutioner - afbrydelse ved en arbejdsløshedsperiode - fortsat tilknytning til Unionens fælles sygeforsikringsordning - ny ansættelse - artikel 13 i ansættelsesvilkårene - lægeundersøgelse forud for ansættelsen - artikel 32 i ansættelsesvilkårene - den berørtes manglende oplysning om en sygdom, som han allerede led af - ansættelsesmyndighedens efterfølgende opdagelse - anvendelse med tilbagevirkende kraft af et lægeligt forbehold på en varighed af fem år - indsigelse - indbringelse af sagen for invaliditetsudvalget - loyalitetspligt - ansættelsesmyndighedens afgørelse om at udelukke den ansatte fra enhver ansættelse ved institutionen i en periode på seks år))

(2016/C 364/47)

Processprog: fransk

Parter

Sagsøger: HC (ved advokaterne J.-N. Louis og N. de Montigny)

Sagsøgt: Europa-Kommissionen (ved C. Berardis-Kayser, T. S. Bohr og C. Ehrbar, som befuldmægtigede)

Sagens genstand

Påstand dels om annullation af Kommissionens afgørelse om med tilbagevirkende kraft at anvende det lægelige forbehold, der er fastsat i artikel 32 i ansættelsesvilkårene, at regne fra datoen for sagsøgerens tiltrædelse af tjenesten ved Kommissionen og om suspendering af de garantier, der er fastsat i tilfælde af invaliditet eller død, dels af afgørelsen om at udelukke sagsøgeren fra enhver ansættelse ved Kommissionen for en periode på seks år at regne fra ophørsdatoen for hans sidste kontrakt.

Konklusion

1) Afgørelsen af 29. januar 2015, hvorved Europa-Kommissionens ansættelsesmyndighed udelukkede HC fra enhver ansættelse ved institutionen i en periode på seks år, annulleres.

2) I øvrigt frifindes Kommissionen.

3) Kommissionen bærer sine egne omkostninger og betaler halvdelen af de af HC afholdte omkostninger.

4) HC bærer halvdelen af sine egne omkostninger.

(1) EUT C 406 af 7.12.2015, s. 46.
C 364/33

Personalerettens dom (Anden Afdeling) af 21. juli 2016 — De Nicola mod EIB

(Sag F-100/15) (1)

((Personalesag - EIB’s ansatte - bedømmelse - bedømmelsesrapport 2013 - appeludvalgets afgørelse))

(2016/C 364/38)

Processprog: italiensk

Parter

Sagsøger: Carlo De Nicola (Strassen, Luxembourg) (først ved advokaterne L. Isola og G. Isola, derefter ved advokat G. Ferabecoli)

Sagsøgt: Den Europæiske Investeringsbank (EIB) (først ved G. Nuvoli og J.-P. Minnaert, som befuldmægtigede, bistået af advokat A. Dal Ferro, derefter ved G. Nuvoli og G. Faedo, som befuldmægtigede, bistået af advokat A. Dal Ferro)

Sagens genstand

Påstand om annullation dels af sagsøgerens bedømmelsesrapport for 2013, dels af EIB’s efterfølgende og konnekse afgørelser, såsom afgørelsen om ikke at forfremme sagsøgeren til lønklasse D, samt påstand om erstatning for det økonomiske og ikke-økonomiske tab, der angiveligt er lidt.

Konklusion

1) Den Europæiske Investerings frifindes.

2) Carlo De Nicola bærer sine egne omkostninger og betaler Den Europæiske Investeringsbanks omkostninger.

(1) EUT C 414 af 14.12.2015, s. 41.
Personalerettens dom (Tredje Afdeling) af 20. juli 2016 — Barroso Truta m.fl. mod Domstolen

(Sag F-126/15) (1)

((Personalesag - kontraktansatte - pensioner - artikel 11, stk. 2, i bilag VIII til vedtægten - overførslen til Unionens pensionsordning af pensionsrettigheder optjent tidligere i henhold til nationale ordninger - ansættelsesmyndighedens forslag om godskrivning af pensionsgivende tjenesteår - opfordring til at kontakte administrationen med henblik på at få en forklaring og at drøfte det hensigtsmæssige i at foretage overførslerne - de ansattes accept af at overføre deres nationale pensionsrettigheder uden forudgående aftale med ansættelsesmyndigheden - overførslernes endelige karakter - efterfølgende opdagelse af reglen om »eksistensminimum« - artikel 77, fjerde afsnit, i vedtægten - pligt til at udvise omhu - ansættelsesmyndighedens angiveligt utilstrækkelige oplysninger i forbindelse med fremsendelsen af forslagene om godskrivning af pensionsgivende tjenesteår - erstatningssøgsmål - manglende overholdelse af kravene i forbindelse med den administrative fase - afvisning))

(2016/C 364/44)

Processprog: fransk

Parter

Sagsøgere: Barroso Truta (Bofferdange, Luxembourg) m.fl. (ved advokaterne S. Orlandi og T. Martin)

Sagsøgt: Den Europæiske Unions Domstol (ved J. Inghelram, som befuldmægtiget)

Sagens genstand

Påstand om at erstatning til sagsøgerne for det økonomiske tab, de har lidt som følge af, at de har mistet de pensionsrettigheder, som de har optjent i det nationale system, efter overførslen af disse til Den Europæiske Unions pensionsordning.

Konklusion

1) Den Europæiske Unions Domstol frifindes.

2) Den Europæiske Unions Domstol bærer sine egne omkostninger og betaler de af José Barroso Truta, Marc Forli, Calogero Galante og Bernard Gradel afholdte omkostninger.

(1) EUT C 414 af 14.12.2015, s. 42.
Personalerettens dom (Tredje Afdeling) af 20. juli 2016 — GY mod Kommissionen

(Sag F-123/15) (1)

((Personalesag - almindelig udvælgelsesprøve - meddelelse om udvælgelsesprøve EPSO/AD/293/14 - utilstrækkeligt antal points ved prøven »Talent screener« - ingen adgang til assessmentcentret - afslag på ansøgningen om fornyet bedømmelse))

(2016/C 364/42)

Processprog: fransk

Parter

Sagsøger: GY (ved advokaterne S. Orlandi og T. Martin)

Sagsøgt: Europa-Kommissionen (ved G. Gattinara og F. Simonetti, som befuldmægtigede)

Sagens genstand

Påstand om annullation af afgørelsen truffet af udvælgelseskomitéen for udvælgelsesprøve EPSO/AD/293/14 om ikke at tildele sagsøgeren et tilstrækkeligt antal points til at give ham adgang til assessmentcentret.

Konklusion

1) Afgørelsen af 11. juni 2015, hvorved udvælgelseskomitéen for den almindelige udvælgelsesprøve EPSO/AD/293/14 afslog at give GY adgang til de udvælgelsesprøver, der blev afviklet i assessmentcentret, annulleres.

2) Europa-Kommissionen bærer sine egne omkostninger og betaler GY’s omkostninger.

(1) EUT C 398 af 30.11.2015, s. 79.
Personalerettens dom (enedommer) af 20. juli 2016 — HL mod Kommissionen

(Sag F-112/15) (1)

((Personalesag - tjenestemænd - vedtægtens artikel 45 - forfremmelsesåret 2014 - almindelige gennemførelsesbestemmelser til vedtægtens artikel 45 - liste over de tjenestemænd, der foreslås forfremmet af generaldirektørerne og kontorcheferne - sagsøgeren ikke opført herpå - mulighed for at anfægte listen over de tjenestemænd, der foreslås forfremmet, for det paritetiske forfremmelsesudvalg - sammenligning af fortjenesternes hos de forfremmelsesværdige tjenestemænd - udtalelse vedtaget af en paritetisk instans - begrundelsespligt))

(2016/C 364/40)

Processprog: engelsk

Parter

Sagsøger: HL (ved advokat R. Rata)

Sagsøgt: Europa-Kommissionen (ved C. Berardis-Kayser, G. Berscheid og A.-A. Gilly, som befuldmægtigede)

Sagens genstand

Påstand om annullation af ansættelsesmyndighedens afgørelser om ikke at opføre sagsøgeren på listen over tjenestemænd, der blev forfremmet i forfremmelsesåret 2014.

Konklusion

1) Europa-Kommissionen frifindes.

2) HL bærer sine egne omkostninger og betaler Kommissionens omkostninger.

(1) EUT C 320 af 28.9.2015, s. 55.
Personalerettens dom (Første Afdeling) af 20. juli 2016 — Adriaen m.fl. mod Kommissionen

(Sag F-113/15) (1)

((Personalesag - tjenestemænd - vedtægtens artikel 45 - forfremmelsesåret 2014 - almindelige gennemførelsesbestemmelser til vedtægtens artikel 45 - liste over tjenestemænd, som har fået tilsagn om forfremmelse af generaldirektørerne og lederne i tjenestegrenene - udeladelse af navnene på sagsøgerne - mulighed for at anfægte listerne over de tjenestemænd, der foreslås forfremmet over for det rådgivende forfremmelsesudvalg - sammenligning af fortjenesterne hos de tjenestemænd, som kan forfremmes - udtalelser vedtaget af et udvælgelsesorgan - begrundelsespligt))

(2016/C 364/41)

Processprog: engelsk

Parter

Sagsøger: Charlotte Adriaen (Bruxelles, Belgien) m.fl. (ved advokat R. Rata)

Sagsøgt: Europa-Kommissionen (ved C. Berardis-Kayser, G. Berscheid og A.-A. Gilly, som befuldmægtigede)

Sagens genstand

Påstand om annullation af ansættelsesmyndighedens afgørelse om ikke at opføre sagsøgerne på listen over tjenestemænd forfremmet i forfremmelsesåret 2014.

Konklusion

1) Europa-Kommissionen frifindes.

2) Charlotte Adriaen og de andre 12 sagsøgere, hvis navne fremgår af bilaget, bærer deres egne omkostninger og pålægges at bære de omkostninger, der er afholdt af Europa-Kommissionen.

(1) EUT C 320 af 28.9.2015, s. 55.
C 364/38

Personalerettens dom (Anden Afdeling) af 19. juli 2016 — Stips mod Kommissionen

(Sag F-131/15) (1)

((Personalesag - midlertidigt ansat aflønnet over forsknings- og investeringsbevillingerne - artikel 2, litra d), i ansættelsesvilkårene - tidsubegrænset kontrakt - omklassificering til en højere lønklasse - omklassificeringen i 2013 - afslutning af bedømmelsesåret efter den 1. januar 2014 - ikrafttrædelse af forordning nr. 1023/2013 - de nærmere betingelser for adgang til lønklasse AD 13 - analog anvendelse af vedtægtens artikel 45, stk. 1, og af bilag I, afsnit A, punkt 1, til vedtægten - afvisning af at omklassificere en midlertidig ansat i lønklasse AD 12 - egnet til omklassificering - retssikkerhedsprincippet og princippet om forbud mod tilbagevirkende kraft - retten til en god forvaltning))

(2016/C 364/46)

Processprog: fransk

Parter

Sagsøger: Adolf Stips (Besozzo, Italien) (ved advokaterne S. Orlandi og T. Martin)

Sagsøgt: Europa-Kommissionen (ved G. Berscheid og C. Berardis-Kayser, som befuldmægtigede)

Sagens genstand

Påstand om annullation af Kommissionens afgørelse om ikke at omklassificere sagsøgeren til lønklasse AD 13 i forbindelse med omklassificeringen i 2013

Konklusion

1) Afgørelsen af 21. januar 2015, hvorved Europa-Kommissionen ikke omplacerede Adolf Stips til lønklasse AD 13 i forbindelse med omklassificeringen i 2013, annulleres.

2) Europa-Kommissionen bærer sine egne omkostninger og betaler de af Adolf Stips afholdte omkostninger.

(1) EUT C 414 af 14.12.2015, s. 45.
Personalerettens dom (Anden Afdeling) af 19. juli 2016 — HG mod Kommissionen

(Sag F-149/15) (1)

((Personalesag - tjenestemænd - tjenestemænd, der er udstationeret i et tredjeland - bolig stillet til rådighed af administrationen - forpligtelse til at tage bopæl der - disciplinærsag - disciplinær sanktion - artikel 9, stk. 1, litra c), i bilag IX til vedtægten - suspension af avancement til et højere løntrin - erstatning for tabet - vedtægtens artikel 22))

(2016/C 364/50)

Processprog: fransk

Parter

Sagsøger: HG (ved advokat L. Levi)

Sagsøgt: Europa-Kommissionen (ved C. Berardis-Kayser og G. Berscheid, som befuldmægtigede, og advokat A. Dal Ferro)

Sagens genstand

Påstand om annullation af afgørelsen om at pålægge sagsøgeren sanktionen suspension af avancement til et højere løntrin og om at forpligte ham til at erstatte et tab, som Den Europæiske Union angiveligt har lidt, og påstand om erstatning for det ikke-økonomiske tab og tab af omdømme, der angiveligt er lidt.

Konklusion

1) Europa-Kommissionen frifindes.

2) HG bærer sine egne omkostninger og betaler de af Europa-Kommissionen afholdte omkostninger.

(1) EUT C 68 af 22.2.2016, s. 46.